Diari Oficial de la Generalitat Valenciana


Sumari del DOGV 7424, del 16-12-2014 (2014/11794)

RESOLUCIÓ de 12 de desembre de 2014, de la directora general del Secretariat del Consell i Relacions amb Les Corts, per la qual es disposa la publicació del conveni marc entre la Generalitat i la Fundació de la Comunitat Valenciana Centre d'Investigació Príncep Felipe en matèria de docència i investigació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7424

Data del DOGV
:   16-12-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/11987


Data del document
:   12-12-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 12 de desembre de 2014, de la directora general del Secretariat del Consell i Relacions amb Les Corts, per la qual es disposa la publicació del conveni marc entre la Generalitat i la Fundació de la Comunitat Valenciana Centre d'Investigació Príncep Felipe en matèria de docència i investigació. [2014/11992]  
La Generalitat i la Fundació de la Comunitat Valenciana Centre d'Investigació Príncep Felipe han subscrit, prèvia tramitació reglamentària, el 31 d'octubre de 2014, un conveni marc en matèria de docència i investigació.  
En compliment del que establix l'article 3.4 del Decret 20/1993, de 8 de febrer, del Consell, procedix la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 1302/2014 i que figura com a annex d'esta resolució.  
  
València, 12 de desembre de 2014.- La directora general del Secretariat del Consell i Relacions amb Les Corts: Marta Martí Arador  
  
  
Conveni marc de col·laboració entre la Fundació de la Comunitat Valenciana centre d'Investigació Príncep Felipe i la Conselleria de Governació i Justícia en matèria de docència i investigació  
  
València, 31 d'octubre de 2014  
  
Intervenen  
D'una part, la Fundació de la Comunitat Valenciana Centre d'Investigació Príncep Felipe, amb CIGF G-46923421, amb domicili en el carrer d'Eduardo Primo Yúfera, número 3 de València, constituïda amb el nom de Fundació Valenciana d'Investigacions Biomèdiques, davant de notari el 27 de desembre de 1990, i inscrita en el Registre de Fundacions de la Comunitat Valenciana amb el número 91-V, i representada per Sra. Isabel Muñoz Criado, com a gerent, en virtut dels poders conferits pel Patronat de la Fundació per mitjà d'escriptura autoritzada pel notari de València, Salvador Alborch Domínguez, de 31 de gener de 2013, número 116 del seu protocol, esmenats per mitjà d'escriptura autoritzada pel mateix notari, de 8 de juliol de 2013, número 766 del seu protocol.  
  
I d'una altra part, Luis Santamaría Ruiz, conseller de Governació i Justícia, en virtut de les atribucions que li conferix l'article 4 del Decret 118/2014, de 18 de juliol, del Consell, pel qual s'aprova el Reglament Orgànic i Funcional de la Conselleria de Governació i Justícia, autoritzat per a este acte per acord del Consell de 25 de juliol de 2014.  
  
  
Exposen  
  
I. Que la Fundació de la Comunitat Valenciana Centre d'Investigació Príncep Felipe és una entitat sense ànim de lucre entre els objectius de la qual es troben els d'impulsar, promoure i afavorir la investigació biomèdica en l'àmbit de la Comunitat Valenciana.  
II. Que la Fundació de la Comunitat Valenciana Centre d'Investigació Príncep Felipe, en virtut dels seus Estatuts, i per al desenrotllament dels seus objectius, realitza activitats com ara el desenrotllament de projectes d'investigació biomèdica, interacció amb altres equips d'investigació localitzats en altres entitats públiques i privades i, a més, realitza activitats per a l'adquisició i difusió dels coneixements per mitjà de l'organització de cursos, conferències, col·loquis, reunions, seminaris, etc...  
  
III. Que l'Institut de Medicina Legal de València, configurat com un òrgan tècnic adscrit a la Direcció General de Justícia de la Conselleria de Governació i Justícia, d'acord amb el que disposa l'article 1 del Decret 62/2007, de 20 d'abril, del Consell, pel qual s'aprova el Reglament d'Organització i Funcionament de l'Institut de Medicina Legal del València, té encomanades, entre altres, la funció de realitzar activitats de formació, docència i investigació en les distintes àrees de la Medicina Forense.  
Per a això, la Conselleria de Governació i Justícia, a través de l'Institut de Medicina Legal de València, «col·laborarà amb les universitats o altres institucions, i actuarà com a centre de formació permanent i capacitació dels metges forenses que ho sol·liciten, a través dels convenis i altres instruments de cooperació que acorde la Generalitat Valenciana».  
  
Que basant-se en el que s'ha exposat, i atés que és voluntat de la Fundació de la Comunitat Valenciana Centre d'Investigació Príncep Felipe i la Conselleria de Governació i Justícia estretir les seues relacions, unir esforços i establir normes àmplies d'actuació que canalitzen i incrementen, dins d'un marc preestablit, els contactes i col·laboracions ja existents, i reconeixent-se mútuament la capacitat legal suficient, subscriuen el present conveni marc i,  
  
ACORDEN  
  
Primer. Objecte del conveni  
Este conveni té per objecte facilitar la col·laboració entre la Conselleria de Governació i Justícia a través de l'Institut de Medicina Legal de València (d'ara en avant, IMLV) i la Fundació de la Comunitat Valenciana Centre d'Investigació Príncep Felipe (d'ara en avant, CIPF) en aspectes relacionats amb la docència de postgrau i la investigació biomèdica i medicoforense, I establir les normes per al desenrotllament de projectes d'investigació conjunts.  
  
Segon. Àmbit d'aplicació. Convenis específics  
Este conveni arreplega els principis reguladors bàsics que permeten una eficaç col·laboració entre ambdós entitats. Les activitats a realitzar figuraran en convenis específics en què es determinaran les característiques i el tipus de col·laboració a desenrotllar. Cada projecte i/o programa d'actuació subscrit a l'empara del present conveni marc hauran de contindre, entre altres, la informació següent:  
  
- Definició de l'objectiu que es perseguix.  
- Descripció del Pla de treball, que n'inclourà les distintes fases i la cronologia del seu desenrotllament.  
- Pressupost total i mitjans materials i humans que requerisca el programa esmentat, especificant les aportacions de cada entitat.  
- Normes per a la coordinació, execució i seguiment del projecte.  
  
- Nom de les persones, una per cada part, que es designaran per mutu acord i es responsabilitzaran del desenrotllament d'este.  
  
Tercer. Personal  
Ambdós institucions acorden facilitar l'accés, permanència i ús de les seues instal·lacions al personal hi adscrit per a l'exercici d'activitats conjuntes. Dit personal haurà de respectar les normes internes de funcionament d'aquella institució en què circumstancialment exercisca la seua comesa, així com el fer bon ús de les infraestructures i recursos materials.   
La cobertura de les contingències que puga patir el personal inclòs en el present conveni serà responsabilitat de la institució de què originàriament depenguen.  
En cap cas, la permanència del personal adscrit al CIPF en les dependències de l'IMLV i viceversa, en virtut dels projectes docents o d'investigació que es duguen a terme, no donarà lloc a cap relació contractual amb la institució amfitriona.  
  
Quart. Docència  
El personal d'ambdós institucions podrà organitzar i dur a terme projectes docents (cursos, seminaris, màsters, etc...) de manera conjunta, i es podran realitzar en qualsevol d'ambdós institucions.  
  
Quint. Investigació  
El personal d'ambdós institucions podrà dur a terme projectes d'investigació conjunts, formant part del mateix equip investigador, que podran concórrer a convocatòries públiques per al seu finançament a través d'un o altre organisme amb independència de la vinculació d'aquell que figure com a coordinador o investigador principal. La tramitació del projecte se sotmetrà a les normes de la institució que el presente.  
De manera expressa, s'acorda possibilitar que el personal d'ambdós institucions participe de manera conjunta i com a grup en xarxes temàtiques d'investigació, xarxes d'excel·lència i instruments semblants en projectes d'interés per a ambdós institucions.  
Els projectes d'investigació hauran de respectar els principis fonamentals establits en la Declaració d'Hèlsinki (Assemblea Mèdica Mundial), en el Conveni del Consell d'Europa relatiu als drets humans i la biomedicina, en la Declaració Universal de la UNESCO sobre el genoma humà i els drets humans, així com complir els requisits establits en la legislació espanyola en l'àmbit de la investigació biomèdica, la protecció de dades de caràcter personal i la bioètica.  
  
De manera expressa, s'acorda que l'IMLV facilite l'obtenció de mostres d'origen humà procedents de cadàvers sotmesos a autòpsia en la seua Secció d'Anatomia Forense per al seu ús en investigació biomèdica. L'obtenció de les mostres haurà de realitzar-se de manera que no interferisca en la investigació judicial i que no s'alteren ni la morfologia externa ni l'estètica del cadàver.  
  
Sext. Gestió econòmica i financera  
La gestió econòmica i financera d'aquells projectes que es desenrotllen de manera conjunta recaurà bé en el CIPF o en la Conselleria de Governació i Justícia. Ambdós institucions decidiran, amb anterioritat a la presentació del projecte i de comú acord, les obligacions de les parts, l'assignació dels recursos econòmics, i el procediment de gestió econòmica dels dits projectes.  
En el cas que la realització d'un projecte d'investigació conjunt comportara l'adquisició de qualsevol tipus de material inventariable, s'especificarà en el dit acord l'adscripció i/o propietat d'este.  
  
No obstant això, l'aplicació i l'execució del present conveni marc, inclosos tots els actes jurídics que puguen dictar-se com a desplegament o execució no podrà tindre cap incidència en la dotació de tots i cada un dels capítols de gasto assignats a la Conselleria de Governació i Justícia, i en tot cas, haurà de ser atesa amb els mitjans personals i materials del dit departament.  
  
  
Sèptim. Propietat intel·lectual  
En les publicacions que l'equip d'investigació decidisca fer sobre la base dels resultats experimentals obtinguts en el curs del desenrotllament del projecte, es farà sempre menció dels autors que hagen participat amb indicació expressa de la institució a què pertanguen.  
  
  
Octau. Explotació dels resultats  
Igualment, davant d'una eventual explotació comercial dels resultats obtinguts com a conseqüència d'accions emmarcades en el present conveni, les parts formalitzaran l'oportú document en què s'establiran les condicions d'explotació i cànons.  
  
Nové. Comissió de seguiment  
Per a vetlar pel compliment d'este conveni es crea una comissió, integrada per quatre membres, dos per cada organisme, designats pels firmants del conveni. En formaran part, almenys, el director de l'IMLV i la gerent del CIPF, o en les persones en què deleguen. La comissió podrà sol·licitar l'assessorament tècnic que considere necessari.  
  
Seran funcions de la Comissió l'autorització dels projectes conjunts, el seguiment de la seua execució, així com vetlar pel compliment del present conveni i dirimir les discrepàncies que pogueren sorgir en la interpretació, aplicació i execució del conveni.  
La Comissió de Seguiment es reunirà a petició d'una de les parts, quan les circumstàncies ho aconsellen, i s'haurà de remetre còpia de l'acta de la reunió a ambdós institucions firmants.  
  
Deu. Vigència  
El present conveni entrarà en vigor l'endemà de la seua firma i tindrà una duració d'un any, comptador des d'eixa data, i es prorrogarà per períodes de la mateixa duració, llevat que siga denunciat per qualsevol de les parts, i manifeste la seua voluntat de resoldre'l amb dos mesos d'antelació a la data d'acabament del termini inicialment pactat o de qualsevol de les seues pròrrogues. La pròrroga, en tot cas, serà expressa.  
  
Onze. Interpretació  
El règim jurídic d'este conveni el determinarà les seues pròpies clàusules i les discrepàncies que pogueren sorgir en la seua interpretació se sotmetran, en primera instància a la Comissió de Seguiment establida en el nové acord. En última instància seran elevades a l'organisme judicial ordinari competent.  
  
Dotze. Resolució del conveni  
Es consideren causes de resolució del present conveni marc:  
a) L'incompliment manifest de les obligacions assumides per qualsevol de les parts.  
b) L'acord mutu i exprés de les parts.  
c) La denúncia expressa i motivada d'una de les parts davant de la Comissió de Seguiment, i la seua ratificació per esta, amb una antelació, com a mínim, de dos mesos a la data d'acabament del termini inicialment pactat o de qualsevol de les seues pròrrogues.  
d) La desaparició de les circumstàncies que van donar origen al conveni.  
  
I en prova de conformitat, les parts degudament acreditades firmen este conveni per triplicat en el lloc i en la data assenyalats en l'encapçalament.  
  
El conseller de Governació i Justícia: Luis Santamaría Ruiz.  
La gerent de la Fundació: Isabel Muñoz Criado.